# О б щ и н а К а й н а р д ж а

**K A Y N A R D Z H A M U N I C I P A L I T Y**

## 🖂 Ул.”Димитър Дончев” 2 🕿 08679 / 8318, факс 08679 / 8461

**7550 с.Кайнарджа, обл.Силистра e-mail:kain\_s@abv.bg**



До

Общински съвет

Кайнарджа

ДОКЛАДНА ЗАПИСКА

от Любен Сивев –

Кмет на община Кайнарджа

Относно: Утвърждаване на самостоятелни паралелки с пълняемост под задължителния минимум за учебната 2024/2025 година в ПГМСС „Никола Вапцаров“ с. Средище

УВАЖАЕМИ ДАМИ И ГОСПОДА,

В Община Кайнарджа се получи мотивирано искане от директора на ПГМСС „Никола Вапцаров“ с. Средище с предложение да им се разреши съществуването на четири маломерна паралелка, съгласно чл. 68, ал. 1, т. 2, т.5 и ал. 2 от Наредба за финансиране на институциите в системата на предучилищното и училищното образование. Такъв брой ученици в паралелките не застрашава качеството на учебно- възпитателния процес и се гарантира правото на достъп до образование на учениците.

Предлагам на Вашето внимание предложението на директора за формиране на маломерни паралелки

|  |  |  |  |
| --- | --- | --- | --- |
| КЛАС | БРОЙ ПАРАЛЕЛКИ | БРОЙ УЧЕНИЦИ | РАЗЛИКА ДО ЗАДЪЛЖИТЕЛЕН МИНИМУМ |
| 12б – „Техник на транспорта техника“, код 525010, специалност с код 5250101„Автотранспортна техника“ | I | 12 | 6 |
| 12а –„Фермер“, код 621070, специалност с код 6210701 „Производител на селскостопанска продукция“ | I | 13 | 5 |
| 12в –„Растениевъд“, код 621030, специалност с код 6210302 „Полевъдство“ | I | 9 | 9 |
| 10б – „Монтьор на транспортна техника“, код 525020, специалност с код 5250201 „Автотранспортна техника“ | I | 13 | 5 |

В искането си г- Камен Неделчев заявява желание да бъде отправено искане за допълнително финансиране от МОН:

1. На основание чл.10, ал.2 и ал.3 от ПМС №111/25.06.2018 г. за специалността „Автотранспортна техника“, която е в списъка със специалности от професия с очакван недостиг от специалисти на пазара на труда от учебната 2020/2021 – Постановление № 1 на МС ОТ 03.01.2020 г.;
2. На основание чл.9, ал.2 и ал.3 от ПМС №111/25.06.2018 г. за специалността „Полевъдство“, която е в списъка със защитените от държавата специалисти от професии от учебната 2020/2021 – Постановление № 1 на МС ОТ 03.01.2020 г.

В предвид гореизложеното предлагам Общински съвет да вземе следното

РЕШЕНИЕ:

На основание чл. 21, ал. 2, във връзка с чл. 21, ал. 1, т. 6 от Закона за местното самоуправление и местната администрация, чл. 68, ал. 2 и ал. 5 от Наредба за финансиране на институциите в системата на предучилищното и училищното образование

1. Разрешава функционирането на четири маломерни самостоятелни паралелки в ПГМСС „Никола Вапцаров“ с. Средище през учебната 2024/2025 г., а именно 10б, 12а, 12б и 12в клас.
2. Не определя допълнителни средства за обезпечаване на учебния процес, извън определените стандарти за съответната дейност.

С УВАЖЕНИЕ,

ЛЮБЕН СИВЕВ

КМЕТ

НА ОБЩИНА КАЙНАРДЖА